شمال مشرقی ریاستوں کی ترقی کی وزارت
سیاحت ، ثقافت اورشمال مشرقی خطے کی ترقیکے مرکزی وزیرجناب جی کشن ریڈی نے شمال مشرقی خطے میں کووڈ -19 سے متعلق صورت حال سے نمٹنے کی تیاریوں کا جائزہ لینے کی غرض سے ایک میٹنگ کی صدارت کی
میٹنگ کے دوران 15 سے 18سال تک کی عمر کی آبادی کو دونوں ٹیکے لگانے سمیت مختلف کلیدی امورپر تبادلہ ٔخیال کیاگیا
وزیرموصوف نے شمال مشرقی ریاستوں کو صلاح دی کہ وہ صحت سے متعلق بنیادی ڈھانچہ کی تعمیر کے لئے این ای ایس آئی ڈی ایس اسکیم کے تحت ریاستوں کو مختص رقم میں سے بقایاجات کا استعمال کریں
ڈونر کی وزارت کو وڈ -19سے متعلق بنیادی ڈھانچہ کو بہتربنانے اوراسے جدید طرز پرڈھالنے کی غرض سے سرگرم اقدامات کررہی ہے :جناب جی کشن ریڈی
اہم خصوصیات
 سیاحت ، ثقافت اور شمال مشرقی خطے کی ترقی کے مرکزی وزیرجناب جی کشن ریڈی کی صدارت میں ایک جائزہ میٹنگ ہوئی ، جس میں کووڈ -19 کی صورت حال سے متعلق شمال مشرقی خطے  کی آٹھ ریاستوں کی تیاریوں کا جائزہ لیاگیا۔
 مرکزی وزیرجناب جی کشن ریڈی نے ریاستوں پر زوردیا کہ وہ حکومت ہند کے ذریعہ جاری ایس او پیز کے مطابق کووڈ -19 سے بچاؤ کے سبھی ضابطوں پرتوجہ مرکوز کریں ۔ خاص طورپر آرٹی –پی سی آر ٹیسٹ کرنے کے عمل میں اضافہ ، کم شدید کینسر کو گھرمیں ہی الگ تھلگ رکھنے پرتوجہ اورٹیلی صلاح ومشورہ کے پلیٹ فارم ای سنجیونی کے ذریعہ باضابطہ طور پرنظررکھنے پرتوجہ مرکوز کی جائے ۔
 وزیرموصوف نے ریاستوں کو تلقین کی کہ وہ صد فی صد ٹیکہ کاری کے لئے کوشش کریں اور انھوں نے ریاستوں یہ درخواست بھی کی کہ وہ 15سال سے 18سال تک کی عمر کے نوجوان افراد کی ٹیکہ کاری کے لئے مشن موڈ پرکام کریں ۔
 مرکزی وزیرنے شمال مشرقی ریاستوں کو صلاح دی کہ وہ ریاستوں میں صحت سے متعلق بنیادی ڈھانچہ کی تعمیر کی غرض سے ایمرجنسی کو وڈ رسپونس پیکج کے مرحلہ دواور این ای ایس آئی ڈی ایس اسکیم کے تحت ریاستوں کو مختص کی گئی رقم میں سے باقی بچی رقم کو استعمال کریں ۔ سیاحت ، ثقافت اورشمال مشرقی خطے کی ترقیکے مرکزی وزیرجناب جی کشن ریڈی نے شمال مشرقی خطے میں کووڈ -19 سے متعلق صورت حال سے نمٹنے کی تیاریوں کا جائزہ لینے کی غرض سے ایک میٹنگ کی صدارت کی۔
اس میٹنگ میں متعلقہ آٹھ شمال مشرقی ریاستوں کے وزرائے صحت نے شرکت کی ۔ اس کے علاوہ ڈونر سکریٹری ، صحت اور خاندانی بہبود کے جوائنٹ سکریٹری ، اورشمال مشرقی خطے کی ریاستوں کے صحت سکریٹریوں کے ساتھ ساتھ دونوں وزارتوں کے سرکردہ عہدیداروں اور ان کی تنظیموں نے بھی شرکت کی ۔
جناب جی کشن ریڈی نے سبھی ریاستوں کے وزرائے صحت پر زوردیا کہ وہ طبی اورصحت سے متعلق بنیادی ڈھانچہ تیارکریں ، ادویات کی سرکاری خرید کریں اورماسک ، پی پی ای کٹس ، اورآکسیجن کٹس ٹریٹرس وغیرہ جیسے کووڈ -19سے بچاؤ کے مخصوص ضروری سازوسامان کی سرکاری خریداری کریں ۔ انھوں نے ریاستوں پراس بات کے لئے بھی زوردیا کہ وہ اومیکرون ویریئنٹ کی وجہ سے ہونے والی تیسری لہر کے بارے میں بیداری پیداکرنے کے مقصد سے سبھی میڈیا اور مواصلاتی چینلوں اوروسیلوں کو بروئے کارلائیں ۔
وزیرموصوف نے ریاستوں عہدیداروں پرزوردیاکہ کووڈ -19سے بچاؤ کے لئے مخصوص سبھی ضابطوں پرعمل آوری کو یقینی بنائیں۔ انھوں نے باضابطہ طور آرٹی – پی سی آر کی جانچ کرانے اور حکومت ہند کے ذریعہ جاری کام کاج سے متعلق معیارضابطوں  کے مطابق کم شدی کیسوں کے معاملے میں گھروں میں ہی الگ تھلگ پرزوردیا۔ وزیرموصوف نے سبھی آٹھ ریاستوں سے یہ درخواست بھی کہ وہ ٹیلی صلاح ومشورہ کے پلیٹ فارم ای سنجیونی کو اختیار کریں ۔ ای سنجیونی کے ضلع کی سطح پرمراکز ہیں ۔ اس سے اس بات کو یقینی بنایاجاسکتاہے کہ جو لوگ گھروں میں ہی الگ تھلگ رہ رہے ہیں ، انھیں باضابطہ طورپر طبی دیکھ بھال تک رسائی حاصل ہوا اوران پر نظررکھی جائے ۔ اس کے علاوہ انھیں لازمی اشیاء اورمیڈیکل کٹس کی سپلائی کو بھی یقینی بنایاجائے ۔ اس کے علاوہ مرکزی وزیرے سختی سے نفاذ کے اقدامات اورزیادہ سے زیادہ طبی جانچ اور مریض یا متاثرہ کے رابطے میں آنے والے افراد کا پتہ لگانے سے متعلق اقدامات کرنے کی بھی صلاح دی ۔ انھوں نے کہاکہ جہں کہیں بھی ضروری ہو، کووڈ سے بچاؤ کے مناسب طریق کاراورمائیکرو یعنی بہت چھوٹے پیمانے پرگھیرابندی والے علاقوں کے بندوبست پرنظررکھنے کی غرض سے سبھی اقدامات کئے جانے چاہیئں ۔
صحت اورخاندانی بہبود کی وزارت میں جوائنٹ سکریٹری جناب لواگروال نے بھی ریاستوں کے مخصوص مشاہدات پیش کئے اورانفرادی ریاستوں سے درخواست کی کہ وہ متعلقہ ریاستوں کے لئے اجاگرکئے گئے مخصوص امورکو ترجیحی بنیاد پرحل کریں ۔ میٹنگ کے دوران نگرانی اورگھیرابندی سے متعلق نظام کو مستحکم بنانے ، کووڈ -19 سے بچاؤ کے مناسب طورپرطریقوں اورضابطوں کے نفاذ کی غرض سے کئے گئے اقدامات ، اومیکرون ویریئنٹ کی جانچ ، لازمی دواؤں کے احتیاطی ذخیرہ کی صورت حال ، بستروں کی صورت حال  اورآکسیجن سپلائی کرنے والے آلات کی فعالیت کے بارے میں ریاستوں نے مختصر پریزینٹیشن دیئے ۔
صحت اورخاندانی بہبود کی وزارت نے بھی شمال مشرقی خطے کی ریاستوں میں کووڈ -19سے نمٹنے سے متعلق صحت کے شعبے میں کی گئی بڑی پہل قدمیوں اورپروگراموں سے مطلع کیا۔میٹنگ کے دوران جن کلیدی امورپرتبادلۂ خیال کیاگیا ان میں سے بعض درج ذیل ہیں :
- 15سے 18سال تک کی عمر کی آبادی کو دونوں ٹیکے لگانے
- استپالوں /پی ایچ سی میں کووڈ سے متعلق سہولتوں سے لیس اضافی بستروں کا بندوبست
- ریاستی سطح پرنگرانی
- کووڈ کیسوں کی بروقت اطلاع
- ریاستی سرکارکی اضافی فنڈ /دواؤں /ٹیکوں کے لئے درخواست
سیاحت ، ثقافت اورڈونر کے مرکزی وزیر جی کشن ریڈی نے ریاستوں اورمقامی سرکاروں پرزوردیاکہ وہ کووڈ -19صورت حال سے نمٹنے کے مقصد سے مختلف سطحوں پرمل کرکام کریں ۔ وزیرموصوف نے یہ بھی کہاکہ وزیرداخلہ کی قیادت میں ایک ٹاسک فورس تشکیل دی گئی ہے تاکہ ریاستوں کو درپیش امورکے حل کی جانب مشترکہ اور تال میل کے ساتھ کوششیں کی جاسکیں ۔
مرکزی وزیرنے شمال مشرقی ریاستوں کو صلاح دی کہ وہ ریاستوں میں صحت سے متعلق بنیادی ڈھانچہ کی تعمیر کی غرض سے این ای ایس آئی ڈی ایس اسکیم اور ایمرجنسی کووڈ رسپونس پیکج  کے تحت ریاستوں کو مختص کی گئی رقم میں سے باقی بچی رقم کا استعمال کریں ۔ انھوں نے اس بات پربھی زوردیاکہ کو وڈ -19سے نمٹنے کی غرض سے شمال مشرقی ریاستوں کوصحت کی مرکزی وزارت کے ذریعہ جاری کیے گئے فنڈس کو ، فیلڈاسپتال قائم کرکے اوردیگر طبی انتظامات کا نظم کرکے ، میڈیکل بنیادی ڈھانچہ کو جدید طرز پرڈھالنے اوربہتربنانے کی غرض سے ترجیحی بنیاد پر استعمال کیاجاسکتاہے ۔
وزیرموصوف نے شمال مشرقی خطے میں کووڈ سے متعلق صورتحال کی نگرانی کے مقصد سے معینہ وقفوں سے اس کا جائزہ لینے کی ہدایت کی اور مسائل کے جلد حل کی غرض سے صحت اور خاندانی بہبود کی وزارت کے ساتھ ریاستوں کے مخصوص مسائل کو اٹھانے کا یقین دلایا۔ وزیرموصوف نے اس بات پربھی اطمینان کا اظہار کیاکہ شمال مشرق کی سبھی ریاستوں کے پاس اس وقت کافی تعداد میں بستروں اورآکسیجن کا ذخیرہ موجود ہے ۔ انھوں نے کووڈ سے متعلق بنیادی ڈھانچہ کو تقویت بہم پہنچانے اوراس میں اضافے کی غرض سے سرگرمی سے اقدامات کرنے اورعالمی وباء کی اس لہر کے خلاف لڑائی میں خطے میں ضروری ہرقسم کی امداد کے لئے شمال مشرقی خطے کے محکمے کی وزارت اورنارتھ ایسٹ کاؤنسل کی کوششوں کا اعتراف کیا۔